Амультимедиатә информациатә центр Sputnik Аԥсны шьаҭаркын 2014 шықәса ԥхынҷкәын 8 рзы. Ҩышықәса рыла Sputnik Аԥсны ареспублика аинформациатә ҵакыраҿ иалкаау аҭыԥ ааннакылеит. Абри аамҭала апортал аԥсуеи аурыси версиақәа рҟны икьыԥхьын 15 500 рҟынӡа жәабыжь, асаит ахь ицәырган 1200 рҟынӡа видеоматериали 300 рҟынӡа фотолентеи. Sputnik Аԥсны азхьаԥшра ду рнаҭоит агуманитартәи, аинтеграциатәи, акультуратәи усхкқәа ирзырхоу аинформациатә проект ҷыдақәа. аԥхьаҩцәа ирыдгалан абасеиԥш иҟоу апроект дуқәа: "Аԥсны аԥсшьара", "Аиааира ахаҿқәа", "Иҭыхым аибашьцәа", "Арепатриациа", "Аҟазацәа рдунеи", "Амш ажәа", "Sputnik. Аԥхьарақәа.", "Аԥсны иҟаҵоуп", "Ok, Sputnik", "Аԥсышәала ҳцәажәоит", "Ухәмаруа уаиааи".
Анапаҵаҩцәа рхыԥхьаӡара акәзар еиҳа-еиҳа иазҳауеит. 2015 шықәса рзы Facebook аҟны 6000 ахархәаҩцәа ыҟазар, иахьа урҭ рхыԥхьаӡара 10 000 рҟынӡа инаӡоит. Instagram аҟны – 13 000-ҩык, В Контакте аҟны–3 000-ҩык инареиҳауп, Twitter аҿы– 610-ҩык ыҟоуп.
Аԥсны ихацыкуп "Радио Sputnik" аусура. Арадиодырраҭарақәа Аԥсны ахы-аҵыхәа рыдкылара алшоит. Sputnik Аԥсны адыррақәа рхы иадырхәоит ареспублика аинформациатә ресурсқәа 15, ателеканалқәа 2, арадиостанциақәа 1.
Sputnik Аԥсны аус ауеижьҭеи апортал иаҭааит миллионки бжаки рҟынӡа ахархәаҩцәа.
Sputnik (sputniknews.com) — жәларбжьаратәи аинформациатә маҵзуреи арадиои атәылақәа жәпакы рҟны амультимедиатәи аинформациатәи хабқәа амоуп. Sputnik ашҟа иаҵанакуеит асаитқәа, арадиодырраҭарақәа, амобилтә хархәагақәа, иара убас, асоциалтә каҭақәа рҟны адаҟьақәа. Анапаҵаҩцәа рзы Sputnik, англыз, араб, аиспан, акитаи бызшәақәа рыла иҭыҵуеит. Sputnik асаитқәа аԥхьаҩ идыргалоит: авидео, аинфографика, афоторепортаж, онлаин-ефирқәа, аинтернет-бжьыҭира. Аоперативтә жәабыжьқәа рыдагьы Sputnik иакьыԥхьуеит аналитикатә материалқәа, аексклиузив интервиуқәа.